
ייעוץ משפטי: ניר ימין
מנהלת הוועדה: לאה ורון 

רשמת פרלמנטרית: מיטל בר שלום
הצעת חוק המועצה הישראלית לצרכנות (תיקון), התש"ע-2010

היו"ר כרמל שאמה:


שלום, אני פותח את ישיבת הוועדה. מיכאל אטלן, בבקשה. 

מיכאל אטלן:


בשנת 2008 חוקק חוק המועצה הישראלית לצרכנות, כאשר המטרה העיקרית היתה לחזק את האוטונומיה של המועצה. זה בא לידי ביטוי בשני סוגים של הסדרים: האחד, באשר לאופן מינוי חברי דירקטוריון המועצה, והשני באופן תקצוב המועצה. היום אנחנו נוגעים בדבר השני. הדבר השני עוגן בסעיף 4 לחוק המועצה, שאומר שתקציב המועצה ייקבע בסעיף תקציב נפרד, כהגדרתו בחוק התקציב השנתי, כמשמעותו בחוק יסודות התקציב, וסעיף 8 הפך את זה להוראת שעה. אנחנו באים לבטל את סעיף 8, כדי להפוך את סעיף 4 להוראת קבע. דהיינו, הבסיס התקציבי האוטונומי של המועצה יהפוך להיות עניין של קבע ולא הוראת שעה. אנחנו רואים בזה חיזוק האוטונומיה של המועצה. השנתיים וחצי שחלפו מאז היו לשביעות רצון כל הצדדים. המועצה רוצה בזה, ומאיצה בנו לקדם את החקיקה הזו.  

היו"ר כרמל שאמה:

האם יש למישהו התנגדות? 

לאה ורון:


אולי זאת ההזדמנות לשמוע כמה משפטים ממנכ"ל המועצה?

היו"ר כרמל שאמה:

אני רציתי להגיע למצב, שבו יום אחד תהיה הצעת חוק בלי התנגדויות. אמרו לי שאני לא אגיע לרגע הזה, והנה זה הגיע. לכן, אפשר להקריא את הצעת החוק ולהצביע עליה. 

מיכאל אטלן:

1. בחוק המועצה הישראלית לצרכנות, התשס"ח-2008, סעיף 8 – בטל.

היו"ר כרמל שאמה:


מי בעד?

ה צ ב ע ה

בעד – 1

נגד – אין

נמענים – אין

הצעת החוק התקבלה

הצעת החוק אושרה פה אחד לקריאה השנייה והשלישית. תודה רבה, הישיבה נעולה.  

הישיבה ננעלה בשעה 9:25 

